ལོ་སྟོད་དུ་ལྷ་ས་འགག་སྒོས་སྲིད་འཛིན་གྱོད་གཞི་ལྔ་བདག་སྤྲོད་བྱས་པའི་ཉེས་འབྲེལ་དངུལ་གྲངས་སྒོར་ཁྲི༥༤༢༤ཟིན་པ་དང་།ཉེས་དོན་གྱོད་གཞི་བདུན་བདག་སྤྲོད་བྱས་པའི་ཉེས་འབྲེལ་དངུལ་གྲངས་སྒོར་ཁྲི༩༦༡༣༤ཟིན་ཡོད་ལ།སྨན་བཅོས་ཡོ་བྱད་ནང་འདྲེན་དང་མཛོད་ཉར།འཐུམ་སྒྲིལ་བརྗེ་བ།དབོར་སྐྱེལ།ཕྱིར་ཚོང་སོགས་གཞི་གཅིག་ཏུ་འདུས་པའི་ལྐོག་འདྲེན་ནག་ཚོང་གི་རྒྱུད་ལམ་གཉིས་གཏོར་བ་དང་།རྩ་ཆེའི་ལྕགས་རིགས་ལྐོག་འདྲེན་ནག་ཚོང་གི་གྱོད་གཞི་ཁག་ལྔ་བདག་སྤྲོད་བྱས་པའི་ནང་གསེར་སྤྱི་རྒྱ༢༨༤༩རྩད་གཅོད་ཐུབ་པའི་རིན་གོང་སྒོར་ཁྲི༨༦༠༦༢ཟིན་ཞིང་ཉེས་གསོགས་དོགས་ཅན་དགུ་འཛིན་བཟུང་བྱས་པས།ལྐོག་འདྲེན་ནག་ཚོང་གི་བྱ་སྤྱོད་ཟིལ་གྱིས་བསྣན་པ་དང་ཆབས་ཅིག་མཐའ་མཚམས་ཀྱི་ཉོ་ཚོང་སྒྲིག་ལམ་ལ་སྲུང་སྐྱོབ་ནུས་ལྡན་ཐུབ་ཡོད།